Долбоор

**«Глобалдык деңгээлде макулдашылган Кыргыз Республикасындагы химиялык заттардын коркунучтуулугун классификациялоо жана маркалоо тутумунун (ГМТ) негизинде химиялык заттардын коркунучтуулугун классификациялоо тутумун жана маалымдоо элементтерин киргизүү жөнүндө» Кыргыз Республикасынын**

**Өкмөтүнүн токтому**

Химиялык заттарды коопсуз башкарууну камсыз кылуу, калктын саламаттыгын жана айлана-чөйрөнү химиялык заттардын жана алардын аралашмаларынын зыяндуу таасиринен коргоо, аларды мыйзамсыз соода жүгүртүүнү четтетүү максатында, ошондой эле Кыргыз Республикасы тарабы болуп саналган химиялык продукцияны жүгүртүү жагынан эл аралык келишимдердин жоболорун, ошондой эле Глобалдык деңгээлде макулдашылган химиялык заттарды классификациялоо жана маркалоо тутумун (ГМТ) эске алып, Кыргыз Республикасынын мыйзамдарын Бажы уюмунун макулдашууларына шайкеш келтирүү үчүн, Кыргыз Республикасы Бажы союзуна кириши боюнча Жол картасына ылайык, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын 10- жана 17-беренелерин жетекчиликке алып, Кыргыз Республикасынын Өкмөтү токтом кылат:

1. Химиялык заттардын/аралашмалардын коркунучтуулугун классификациялоо тутуму жөнүндө жана коркунуч тууралуу маалымдоо элементтерине: маркалоого жана Коопсуздук паспортуна карата талаптар жөнүндө жобо бекитилсин.

2. Кыргыз Республикасынын Өкмөтүнүн 2013-жылдын 9-июлундагы №404 токтомун аткаруу үчүн, мамлекеттик аткаруу бийлик органдарынын химиялык заттарды башкарууга багытталган эриш-аркак аракеттенүүсүн жакшыртуу максатында мамлекеттик аткаруу бийлик органдары химиялык заттарды башкаруу жагынан аралаш функцияларды турмушка ашыруу боюнча эриш-аркак аракеттенүүнүн ведомстволор аралык регламенттерин үч айлык мөөнөттө иштеп чыксын жана бекитсин.

3. «Кыргыз Республикасында Химиялык заттарды, анын ичинде полихлордифенил кармаган заттарды коопсуз башкарууга көмөк көрсөтүү

боюнча координациялык комиссиянын» (Кыргыз Республикасынын

Өкмөтүнүн 2012-жылдын 12-июлундагы №335-б буйругу) курамына кирген министрликтер жана ведомстволор химиялык заттарды башкаруу жагынан ченемдик укуктук актыларды 12 айдын ичинде ушул Токтомго шайкеш келтирсин.

4. Көзөмөлдөө жагынан атайын ыйгарым укуктуу органдар химиялык заттарды өндүргөн, ташып келген (ташып чыккан), ташыган, сактаган, пайдаланган, утилдештирген ишкердик субъекттерин төмөнкүлөр жагынан 2015-жылдын 1-мартынан тартып мыйзамдарда белгиленген тартипте текшерүүнү жүргүзсүн:

- Өкмөттүн ушул токтомунун талаптарына ылайык химиялык продукциянын коркунучтуу касиеттери жөнүндө маалымдаган химиялык продукцияга маркалоонун жана коштогон документациянын (коопсуздук паспортунун) болушу;

- керектөө идишинде жана коштогон документацияда керектөөчү үчүн маалыматтын ишенимдүүлүгү жана толук болушу.

5. Бул токтомдун аткарылышына контролдук кылуу Кыргыз Республикасынын Өкмөтүнүн Аппаратындагы агроөнөр жай комплекси жана экология бөлүмүнө жүктөлсүн.

6. Бул токтом расмий жарыяланган күндөн тартып бир ай өткөндөн кийин күчүнө кирет.

 **Кыргыз Республикасынын**

**Премьер – министри Ж. Оторбаев**